Paula Seling nu renunță la spectacolele de Crăciun. Artista va ține concertele online.
Paula Seling va face spectacole de Crăciun online. "E destul de greu și din punct de vedere al stării de spirit pentru că nu știi ce va fi". Muzica nu este singurul domeniu de activitate care s-a mutat în online.
Deși anul acesta va fi puțin diferit, cu toții așteptăm Crăciunul. Inclusiv Paula Seling, care se pregătește să colinde online.Și-a dezvăluit planul aseară, la emisiunea Ochii pe mine cu Vlad Craioveanu: "Lumea și-a dorit să mă asculte și am cântat la terase în aer liber. Am fost printre primii care am făcut concert online. Mi-a fost foarte greu pentru că eu sunt obișnută să dau și să primesc energia publicului. Acum de când a căzut valul doi peste noi, e mai greu. E destul de greu și din punct de vedere al stării de spirit pentru că nu știi ce va fi".Odată cu începutul pandemiei, tot mai mulţi artişti s-au reprofilat la concertele online, însă nu este singurul domeniu de activitate care s-a mutat pe internet. Există atât teatru online, dar şi stand up online.